CELEX: 32021D2132
Language: sk
Date: 2021-11-29 00:00:00
Title: Rozhodnutie Rady (EÚ) 2021/2132 z 29. novembra 2021 o pozícii, ktorá sa má v mene Európskej únie zaujať v spoločnom výbore zriadenom na základe Dohody o bezpečnosti civilného letectva medzi Európskou úniou a vládou Čínskej ľudovej republiky, pokiaľ ide o prijatie rokovacieho poriadku Spoločného výboru

3.12.2021   
               
               
                  SK
               
               
                  Úradný vestník Európskej únie
               
               
                  L 432/34
               
            
         ROZHODNUTIE RADY (EÚ) 2021/2132
         z 29. novembra 2021
         o pozícii, ktorá sa má v mene Európskej únie zaujať v spoločnom výbore zriadenom na základe Dohody o bezpečnosti civilného letectva medzi Európskou úniou a vládou Čínskej ľudovej republiky, pokiaľ ide o prijatie rokovacieho poriadku Spoločného výboru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o bezpečnosti civilného letectva medzi Európskou úniou a vládou Čínskej ľudovej republiky (1) (ďalej len „dohoda“) bola v mene Únie schválená rozhodnutím Rady (EÚ) 2020/1075 (2) a nadobudla platnosť 1. septembra 2020 (3).
                  
               
                     (2)
                  
                  
                     V článku 11 ods. 1 dohody sa stanovuje, že na účinné uplatňovanie dohody sa zriaďuje Spoločný výbor zmluvných strán.
                  
               
                     (3)
                  
                  
                     V článku 11 ods. 3 dohody sa ďalej stanovuje, že Spoločný výbor má vypracovať a prijať vlastný rokovací poriadok.
                  
               
                     (4)
                  
                  
                     Komisia a čínsky úrad civilného letectva spolupracovali na vypracovaní návrhu rokovacieho poriadku.
                  
               
                     (5)
                  
                  
                     Keďže rokovací poriadok Spoločného výboru bude pre Úniu záväzný, je vhodné stanoviť pozíciu, ktorá sa má zaujať v mene Únie v Spoločnom výbore, pokiaľ ide o jeho prijatie. Pozícia Únie v Spoločnom výbore by mala byť založená na návrhu rozhodnutia Spoločného výboru,
                  
               PRIJALA TOTO ROZHODNUTIE:
         
            Článok 1
            
               1.   Pozícia, ktorá sa má v mene Únie zaujať na prvom zasadnutí Spoločného výboru zriadeného na základe Dohody o bezpečnosti civilného letectva medzi Európskou úniou a vládou Čínskej ľudovej republiky, pokiaľ ide o prijatie rokovacieho poriadku Spoločného výboru, je založená na návrhu rozhodnutia Spoločného výboru (4).
            
            
               2.   Zástupcovia Únie v Spoločnom výbore môžu odsúhlasiť menšie zmeny návrhu rozhodnutia Spoločného výboru bez ďalšieho rozhodnutia Rady.
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 29. novembra 2021
            
               
                  Za Radu
               
               
                  Predsedníčka
               
               S. KUSTEC
            
         
         
            (1)  Ú. v. EÚ L 240, 24.7.2020, s. 4.
         
            (2)  Rozhodnutie Rady (EÚ) 2020/1075 z 26. júna 2020 o uzavretí Dohody o bezpečnosti civilného letectva medzi Európskou úniou a vládou Čínskej ľudovej republiky (Ú. v. EÚ L 240, 24.7.2020, s. 1).
         
            (3)  Ú. v. EÚ L 3, 7.1.2021, s. 3.
         
            (4)  Pozrite dokument ST 13626/21 na http://register.consilium.europa.eu.